laion/Wikipedia-Exotic huggingface dataset:
Aleksandr Jakovlevitš Suhharev

Aleksandr Jakovlevitš Suhharev (vene keeles Александр Яковлевич Сухарев; 11. oktoober 1923 Malaja Trešeševka küla, Voroneži kubermang – 7. märts 2021 Moskva) oli NSV Liidu riigiametnik, Vene NFSV justiitsminister (1984–1988), NSV Liidu peaprokurör (1988–1990).
NSV Liidu Prokuratuur

NSV Liidu Prokuratuur (vene keeles Генеральная прокуратура СССР, ka Прокуратура СССР) oli NSV Liidu riigiasutus, mis juhtis kuritegude menetlemist. Eesti Vabariigi Ülemnõukogu Presiidiumi 27.08.1991 otsus "Eesti Vabariigi Prokuratuuri lahutamise kohta NSV Liidu Prokuratuurist". Elektrooniline Riigi Teataja. Avaldamismärge: RT 1991, 30, 348.
NSV Liidu peaprokurör

NSV Liidu peaprokurör oli NSV Liidu Prokuratuuri kõrgeim juht, juhataja. Kuni NSV Liidu Ülemnõukogu otsuseni 1946. aasta märtsis, oli vastava ametikoha nimetus NSV Liidu prokurör.
Aleksandr Konovalov

Aleksandr Vladimirovitš Konovalov (sündinud 9. juunil 1968 Leningradis) on riigiametnik, Venemaa Föderatsiooni justiitsminister.
Venemaa Föderatsiooni Prokuratuur

Venemaa Föderatsiooni Prokuratuur (vene keeles Прокуратура Российской Федерации) on Venemaa justiitsministeeriumi valitsemisalas olev riigiasutus, millest juhitakse kuritegude menetlemist. 23. juunist 2006 juhib asutust riigi peaprokurör Juri Tšaika. Koduleht
Juri Tšaika

Juri Tšaika (vene keeles Юрий Яковлевич Чайка; sündinud 21. mail 1951 Nikolajevskis Amuuri ääres) on riigiametnik, Venemaa Föderatsiooni Prokuratuuri juhataja (peaprokurör) 23. juunist 2006 kuni 22. jaanuarini 2020. Alates 22. jaanuarist 2020 on ta president Vladimir Putini eriesindaja Põhja-Kaukaasia föderaalses ringkonnas. 1976. aastal lõpetas kohtupraktika erialal Sverdlovski Riikliku Õigusinstituudi. Alates 1976. aastast Irkutski oblasti Ust-Udinski rajooni prokuratuuris esmalt praktikandi, seejärel uurijana ja hiljem Irkutski oblasti Tuluni rajoonide vahelise prokuratuuri aseprokurörina. 1979–1984 Ida-Siberi transpordiprokuratuuri uurimisosakonna juhataja. 1984–1986 ja 1988–1990 oli parteitööl NLKP Irkutski oblastikomitees (NLKP Irkutski oblastikomitee haldusorganite osakonna instruktor, NLKP oblastikomitee osakonna juhataja). 1986–1988 Irkutski oblasti prokuröri esimene asetäitja – uurimisosakonna juhataja. 1990–1992 Ida-Siberi transpordiprokuratuuri prokurör. 1992–1995 Irkutski oblasti prokurör. 1995–1999 Vene Föderatsiooni peaprokuröri esimene asetäitja. Aprillist augustini 1999 ja 23. juunist 2006 kuni 22. jaanuarini 2020 Vene Föderatsiooni peaprokurör. 1999–2006 Vene Föderatsiooni justiitsminister. 20. jaanuaril 2020 astus ta tagasi seoses üleminekuga Venemaa presidendi täievolilise esindaja ametikohale Põhja-Kaukaasia föderaalringkonnas. 6. aprillil 2022 kehtestas USA ja 21. juulil 2022 Euroopa Liit talle seoses Venemaa kallaletungiga Ukrainale viisa- ja majandussanktsioonid. 20131 – valiti Venemaa Kunstide Akadeemia auliikmeks https://www.bbc.com/russian/news-51176629 http://www.kremlin.ru/acts/news/62630 https://home.treasury.gov/news/press-releases/jy0705 "Собянин, Чайка, сын Чемезова и Безруков попали в седьмой пакет санкций ЕС" The Insider, 21. juuli 2022
Venemaa justiitsministeerium

Venemaa Föderatsiooni Justiitsministeerium on Venemaa valitsusasutus, mis korraldab riigi õigus- ja kriminaalpoliitikat. 12. maist 2008 on asutuse juht justiitsminister Aleksandr Konovalov. Koduleht
Silovik

Silovik (vene keeles силовик) on poliitik Venemaa Föderatsioonis, kes varem on töötanud julgeolekuametkonnas. Venemaa Föderatsiooni Föderaalne Julgeolekuteenistus (FSB) Venemaa Föderatsiooni Justiitsministeerium Venemaa Föderatsiooni Kaitseministeerium Venemaa Föderatsiooni Prokuratuur Venemaa Föderatsiooni Relvajõud Venemaa Föderatsiooni Välisluureteenistus
Venemaa kaitseministeerium

Venemaa Föderatsiooni Kaitseministeerium (vene keeles Министерство обороны Российской Федерации, lühemalt Минобороны России) on Venemaa valitsusasutus, mis korraldab riigikaitset. KM Raketi- ja Suurtükiväe Peavalitsus vene k lühend GRAU, GRAU indeks KM Autosoomustankiväe Peavalitsus vene k lühend GABTU NSV Liidu Kaitseministeerium  Venemaa kaitseministeerium – pildid, videod ja helifailid Wikimedia Commonsis Koduleht (vene ja inglise keeles)
Venemaa Föderatsiooni Julgeolekunõukogu

Venemaa Föderatsiooni Julgeolekunõukogu (vene keeles Совет Безопасности Российской Федерации) on Venemaa presidendi moodustatud institutsioon erinevate riigiasutuste juhtidest, kes annavad presidendile nõu riigikaitse küsimustes. Julgeolekunõukogu koosseisu kuuluvad esimees, 12 alalist liiget ja 18 nõuandva häälega liiget. Vladimir Putin Venemaa Föderatsiooni Julgeolekunõukogu esimees Aleksandr Bortnikov Anton Vaino Vjatšeslav Volodin Sergei Ivanov Vladimir Kolokoltsev Sergei Lavrov Valentina Matvijenko Dmitri Medvedev Sergei Narõškin Nikolai Patrušev Sergei Šoigu Aleksandr Beglov Vladimir Bulavin Valeri Gerassimov Aleksandr Gutšan Jevgeni Zinitšev Viktor Zolotov Igor Komarov Aleksandr Konovalov Sergei Menjailo Rašid Nurgalijev Siluanov Anton Sergei Sobjanin Juri Trutnjev Vladimir Ustinov Nikolai Tsukanov Juri Tšaika Igor Šegolev Venemaa Föderatsiooni Julgeolekunõukogu koosseis. scrf.gov.ru
Muszyna

Muszyna on linn Poolas Väike-Poola vojevoodkonnas Nowy Sączi maakonnas, Muszyna valla halduskeskus. Muszyna paikneb Popradi jõe orus 450 meetri kõrgusel merepinnast. Muszyna kesklinn asub Slovakkia piirist umbes pooleteise kilomeetri kaugusel. Muszynat on ürikutes esmamainitud 1209. aastal, alates 1288. aastast oli Krakówi piiskopi omanduses. Muszyna sai linnaõigused 1356. aastal. 14. sajandil võeti Muszyna kuninga valdusse, kuid kuningas Władysław II Jagiełło andis linna 1391. aastal tagasi Krakówi piiskopkonna omandusse. Muszyna jäi Krakówi piiskoppidele kuuluvaks kuni 1781. aastani. Aastatel 1975–1998 kuulus Nowy Sączi vojevoodkonna koosseisu. Muszyna en.krynica.pl History of Muszyna lwigrod.pl Muszyna Beskid Sądecki
Korbinian Holzer

Korbinian Holzer (sündinud 16. veebruaril 1988 Münchenis) on Saksamaa jäähokimängija, kes mängib kaitsjana Saksamaa kõrgliiga klubis Mannheimi Adler. 2006. aastal valis Toronto Maple Leafs ta NHL-i draft '​is 111. valikuna. Aastatel 2007–2010 mängis ta Saksamaa kõrgliiga klubis DEG Metro Stars. Alates hooajast 2010–11 mängis ta Põhja-Ameerikas. Ta mängis viiel hooajal Leafsi noorteklubi Toronto Marliesi rivistuses AHL-is ning sai aeg-ajalt Leafsi meeskonnas ka väljakule NHL-is. Aastatel 2015–2020 mängis ta NHL-is Anaheim Ducksi ridades. Hooaja 2019–20 lõpus mängis ta lisaks veel ka Nashville Predatorsis. 2020. aasta novembris sõlmis Holzer üheaastase lepingu KHL-i klubiga Jekaterinburgi Avtomobilist. 2021. aasta mais liitus ta Mannheimi Adleriga. Holzer on kuulunud Saksamaa jäähokikoondise koosseisu 2010. aasta taliolümpiamängudel ja kuutel maailmameistrivõistlustel. 2021. aasta maailmameistrivõistlustel valiti Holzer turniiri sümboolsesse koosseisu. Korbinian Holzer KHL.ru lehel Korbinian Holzer NHL.com lehel Korbinian Holzer hockeydb.com lehel
Heie Treier

Heie Marie Treier (sündinud 15. jaanuaril 1963) on eesti kunstiteadlane. Ta lõpetas 1986. aastal Tartu Riikliku Ülikooli kunstiajaloolasena. Ta on ajakirja Kunst.ee toimetaja (oli aastail 2000–2008 peatoimetaja). Ta töötab Tallinna Ülikoolis kunstiajaloo õppejõuna. Heie Marie Treier, Sigrid Abiline. "Kunstiajalugu gümnaasiumile I". Tallinn: Maurus. 2018 2003 Ervin Pütsepa preemia (monograafia "Pärsimägi. Võrumaa - Tartu - Pariis") 2004 Kristjan Raua preemia (kunstiajakirja kunst.ee käivitamise ja arendamine laiapõhjaliseks visuaalkultuuri väljaandeks. 2003. aastal ilmus ka tema kirjutatud Karl Pärsimäe monograafia) 2019 Kristjan Raua preemia (koos Arne Maasikuga, põhjalik ja pühendunud uurimistöö Louis Kahni arhitektuurist ja selle puutepunktidest Saaremaa keskaegse kindlusarhitektuuriga) CV ETISes Heie Treier Eesti Teadusinfosüsteemis
Martin Marinčin

Martin Marinčin (sündinud 18. veebruaril 1992 Košices) on Slovakkia jäähokimängija, kes mängib kaitsjana Tšehhi kõrgliiga klubis Třineci Oceláři. 2010. aastal valis Edmonton Oilers ta NHL-i draft '​is 46. valikuna. Seejärel suundus ta mängima Põhja-Ameerikasse. Ta mängis esmalt Western Hockey League'i klubides Prince George Cougars ja Regina Pats ning American Hockey League'i (AHL) klubis Oklahoma City Barons. Oilersi meeskonnas tegi ta oma NHL-i debüüdi hooajal 2013–14. 2015. aasta juunis liitus ta NHK-i klubiga Toronto Maple Leafs. Hooajal 2017–18 mängis ta põhiliselt Leafsi noorteklubi Toronto Marliesi rivistuse AHL-is. Ta tuli sel hooajal Marliesiga AHL-i meistriks. 2021. aasta juunis sõlmis ta üheaastase lepingu Třineci Ocelářiga. Ta on kuulunud Slovakkia jäähokikoondisse 2014. aasta taliolümpiamängudel ja kolmedel maailmameistrivõistlustel (2014, 2016 ja 2019). 2019. aasta maailmameistrivõistlustel lõi Marinčin kaitsemängijatest enim väravaid (3). https://www.eliteprospects.com/player/34750/martin-marincin (vaadatud 19.1.2022) Martin Marinčin NHL.com lehel Martin Marinčin hockeydb.com lehel
Maurus (kirjastus)

Maurus on Eesti kirjastus. Maurus kirjastab õppematerjale. Kirjastus asutati aastal 2010. Kirjastusel on kontorid Tallinnas ja Tartus. Kirjastuse koduleht.
Pärnu Börs

Pärnu Börs on Pärnu uudiste ja kuulutuste nädalaleht. Ajaleht ilmus aastatel 1999–2009 iseseisvana. 2009. aastast ilmub see Pärnu Postimehe lisana. Ajalehte annab välja AS Pärnu Postimees. Aastatel 1999–2009 ilmus ajaleht üks kord nädalas (esmaspäeviti). Pärnu Börs E-kataloogis ESTER (vaadatud 09.05.2019) Pärnu Börs ajalehe Pärnu Postimees kodulehel Pärnu Börs E-kataloogis ESTER
Tallinna Tööline

Tallinna Tööline oli 1922 Tallinnas ilmunud Töörahva Ühise Väerinde häälekandja. Lehte andis välja M. Palsa (numbrid 1-11) ja E. Puhtvendt (numbrid 12-26). Lehe vastutav toimetaja oli M. Palsa. Leht ilmus kaks korda nädalas. Tallinna Tööline E-kataloogis ESTER (vaadatud 09.05.2019) Tallinna Tööline E-kataloogis ESTER
Tālis Linkaits

Tālis Linkaits (sündinud 18. augustil 1970 Riias) on Läti ökonomist ja poliitik, ta kuulub Uue Konservatiivse Partei ridadesse. Ta oli 23. jaanuarist 2019 kuni 14. detsembrini 2022 transpordiminister Arturs Krišjānis Kariņši valitsuses. Ta on lõpetanud Riia 1. Keskkooli ja Läti Ülikooli majandusteaduskonna. Ta on abielus ajakirjanik Baiba Rullega.
Võitluse Lipp

Võitluse Lipp oli 1933 Tallinnas ilmunud ajaleht, mis oli pahempoolsed tööliste ja kehvikute häälekandja. Lehe väljaandja ja vastutav toimetaja oli Priidik Kroos. Leht ilmus üks kord nädalas. Leht konfiskeeriti 24. novembril 1933, kuna see sisaldas riigivastaseid kirjutusi. Võitluse Lipp E-kataloogis ESTER (vaadatud 09.05.2019) Võitluse Lipp E-kataloogis ESTER Võitluse Lipp : pahempoolsete tööliste ja kehvikute häälekandja, Eesti Rahvusraamatukogu, DIGAR
Eesti Demokraat

Eesti Demokraat oli 1972-1974 Eesti NSVs ilmunud põrandaalune ajaleht, mis oli Eesti Demokraatliku Liikumise häälekandja. Leht oli käsikirjaline. Lehele tegi kaastööd teiste seas Johannes Hint (pseudonüümi all Aivars Krauklis). https://forte.delfi.ee/news/ajalugu/teisitimotlejad-moskvas-ja-siin-ehk-kuidas-nsv-liit-tegelikult-koikuma-loodi?id=78450591 (vaadatud 09.05.2019) https://meieparlamentjaaeg.nlib.ee/1941-1991/1972/ (vaadatud 09.05.2019)
Vietnami pass

Vietnami kodaniku pass on dokument, mis väljastatakse Vietnami kodanikele rahvusvahelise reisimise hõlbustamiseks. Praegune Vietnami pass sisaldab 48 lehekülge ja 2 helerohelist kaanelehekülge.
Gislebertus

Gislebertus, ka Gislebertus d'Autun ('Gislebertus Autunist') oli keskaegne skulptor, kes tegutses Burgundia aladel (tänapäeva Prantsusmaal) ca 1120.–1140. aastatel. Ainuke allikas tema kohta on raidkiri Autuni katedraali tümpanonil (mõned uuema aja uurijad on seda pidanud ka viiteks hoopis patroonile, mitte kunstnikule). Stiililt on ta Burgundia romaanika koolkonna esindaja (Autuni St. Lazare'i katedraal, Vezelay Ste. Marie-Madeleine'i katedraal, ka hävinud Cluny klooster). Tekst tümpanonil vasakul, pääsenute all: QUISQUE RESURGET IT A QUEM NON TRAHIT IMPIA VITA ET LUCEBIT EI SINE FINE LUCERNA DIEI 'nõnda tõuseb igaüks, kes ei juhi jumalakartmatut elu, ja lõppematu valgus paistku talle' Kristuse jalgade all: GISLEBERTUS HOC FECIT 'gislebertus tegi selle' Äraneetute all: TERREAT HIC TERROR QUOS TERREUS ALLIGAT ERROR NAM FORE SIC VERUM MOT AT HIC HORROR SPECIERUM 'siin hirm tabagu neid, keda seovad maised vead, nende saatust näidaku nende kujude õudus' Sama kunstnikukäekiri nagu tümpanoni Viimse Kohtupäeva skulptuuridel ilmneb ka enamikul kapiteelidel katedraalis: figuurid on saledad ja pisut väljavenitatud, väikeste ovaalsete peadega ja peenelt väljatöötatud miimikaga. Kolme targa unenägu. Kapiteel Autuni katedraalis Põgenemine Egiptusesse. Kapiteel Autuni katedraalis Juudase enesetapp. Kapiteel Autuni katedraalis Autuni katedraal Denis Grivot. Gislebertus. New York, Orion Press, 1961. lk 5 Denis Grivot, George Zarnecki. Gislebertus. New York, Orion Press, 1961 Gislebertus Encyclopaedia Britannicas Toucher le tympan (Autuni tümpanonile pühendatud interaktiivne veebileht)
Tšehhi pass

Tšehhi kodaniku pass (tšehhi keeles: cestovní pas, pas) on Tšehhi Vabariigi kodanikele väljastatud rahvusvaheline reisidokument, mis võib olla ka tõend Tšehhi kodakondsuse kohta. Lisaks sellele, et pass võimaldab hõlbustada reisimist rahvusvahelisel tasandil ja osutada Tšehhi kodakondsusele, hõlbustab pass abi osutamist Tšehhi konsulaarametnikele välismaal või teistes Euroopa Liidu liikmesriikides, kui Tšehhi konsulaar puudub. Iga Tšehhi kodanik on ka Euroopa Liidu kodanik. Kodakondsus võimaldab vabalt liikuda ja elada Euroopa Liidu, Šveitsi ja Euroopa Majanduspiirkonna riikides, kuid identifitseerimiseks on praktikas vaja passi või riiklikku isikutunnistust.
Hispaania pass

Hispaania kodaniku pass on dokument, mida väljastatakse Hispaania kodanikele reisimiseks väljaspool Hispaaniat. Iga Hispaania kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides.
Ungari pass

Ungari kodaniku pass on dokument, mis väljastatakse Ungari kodanikele Ungari siseministeeriumilt rahvusvahelise reisimise eesmärgil. Iga Ungari kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides. Andmeleht / infoleht on trükitud ungari, inglise ja prantsuse keeles; tõlge kõikidesse teistesse Euroopa Liidu ametlikesse keeltesse on olemas mujal passis.
Bulgaaria pass

Bulgaaria kodaniku pass on rahvusvaheline reisidokument, mis on välja antud Bulgaaria kodanikele ja võib olla ka tõend Bulgaaria kodakondsuse kohta. Lisaks sellele, et pass võimaldab hõlbustada reisimist rahvusvahelisel tasandil ja olla Bulgaaria kodakondsuse märk, hõlbustab Bulgaaria konsulaarametnike abistamise protsessi välismaal või teistel Euroopa Liidu liikmesriikidel, kui Bulgaaria konsulaar puudub. Iga Bulgaaria kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu, Euroopa Majanduspiirkonna ja Šveitsi riikides.
Küprose pass

Küprose kodaniku pass on dokument, mis väljastatakse Küprose kodanikele rahvusvahelise reisimise eesmärgil. Iga Küprose kodanik on ka Euroopa Liidu kodanik. Küprose pass ja Küprose isikutunnistus võimaldavad vabalt liikuda ja elada Euroopa Liidu ja Euroopa Majanduspiirkonna riikides ning Šveitsis. Küprose kodanikud võivad elada ja töötada ükskõik millises ELis riigis, mis tuleneb ELi lepingu artiklis 21 sätestatud õigusest vabalt liikuda ja elada.
Luksemburgi pass

Luksemburgi kodaniku pass on rahvusvaheline reisidokument, mis on väljastatud Luksemburgi Suurhertsogiriigi kodanikele. See võib tõendada ka kodaniku Luksemburgi kodakondsust. Iga Luksemburgi kodanik on ka Euroopa Liidu kodanik. Pass koos riikliku isikutunnistusega võimaldab viisavabalt liikuda Euroopa Liidu, Euroopa Majanduspiirkonna riikides ja Šveitsis.
Malta pass

Malta kodaniku pass (malta keeles: passaport Malti) on Malta kodanikele väljastatav reisidokument. Iga Malta kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides ning Šveitsis. Malta passides on ühised Euroopa Liidu passide kujundamise standardid. Kaas on burgundia värvi, mille keskel on Malta vapp. Vormi kohal on kiri "UNJONI EWROPEA" (eesti keeles: Euroopa Liit) ja "MALTA", mille all on "PASSAPORT" (eesti keeles: pass) ja tegu on rahvusvahelise biomeetrilise passiga.
Piwniczna-Zdrój

Piwniczna-Zdrój (kuni 6. veebruarini 1998 Piwniczna) on linn Poolas Väike-Poola vojevoodkonnas Nowy Sączi maakonnas, Piwniczna-Zdrój valla halduskeskus. Läbi linna voolab Popradi jõgi. Piwniczna-Zdrój kesklinn asub Slovakkia piirist umbes 2 kilomeetri kaugusel. Linn on asutatud ja sai Magdeburgi linnaõigused 1348. aastal. Esimese Poola jagamise tulemusel läks linn 1772. aastal Habsburgide Austria keisririigi võimu alla. Aastatel 1975–1998 kuulus linn Nowy Sączi vojevoodkonda. http://pop-stat.mashke.org/poland-cities.htm Wykaz bankomatów Piwniczna-Zdrój Bankomaty Piwniczna-Zdrój. Historia miejscowości Wirtualny sztetl Piwniczna-Zdrój wgorach.pl
Rumeenia pass

Rumeenia kodaniku pass on rahvusvaheline reisidokument, mis väljastatakse Rumeenia kodanikele ja mis võib olla ka tõend Rumeenia kodakondsuse kohta. Lisaks sellele, et pass on võimaldab reisida välismaal ja osutada Rumeenia kodakondsusele, hõlbustab pass passiivselt Rumeenia konsulaarametnike tööd välismaal või teistes Euroopa Liidu liikmesriikides abi osutamisel ja selle protsessil, kui Rumeenia konsulaar puudub. Iga Rumeenia kodanik on ka Euroopa Liidu kodanik. Pass koos riikliku isikutunnistusega võimaldab vabalt liikuda ja elada Euroopa Liidu ja Euroopa Majanduspiirkonna riikides ning Šveitsis.
Transnistria hümn

"Slăvită să fii, Nistrene" (moldaavia (rumeenia) keeles "Слэвитэ сэ фий, Нистрене"; vene keeles "Мы славим тебя, Приднестровье"; ukraina keeles "Ми славимо тебе, Придністров’я"; 'Me ülistame sind, Transnistria') on Transnistria riigihümn. Viisi on kirjutanud Aleksandr Aleksandrovi poeg Boriss Aleksandrov. Sõnad on kirjutanud Boriss Parmenov, Nikolai Božko ja Vitali Pištšenko. Hümnil on erinevad sõnad kõigis kolmes Transnistria ametlikus keeles: moldaavia (rumeenia), vene ja ukraina keeles. 1943. aastal kuulutas Nõukogude Liidu juht Jossif Stalin välja konkursi Nõukogude Liidu hümni kirjutamiseks. Nii Aleksandr kui ka Boriss Aleksandrov võtsid konkursist osa. Boriss esitas konkursile laulu "Да здравствует наша держава" ('Elagu meie riik'). Kuigi Stalin valis välja Aleksandri kirjutatud laulu, sai populaarseks ka Borissi oma. 1990. aastal võttis Transnistria viisi kasutusele ning Boriss Parmenov, Nikolai Božko ja Vitali Pištšenko kirjutasid uued sõnad. "Transnistria". National Anthems. Vaadatud 12.06.2022.
Slovakkia pass

Slovakkia kodaniku pass on dokument, mis väljastatakse Slovakkia kodanikele, et võimaldada seaduslikku rahvusvahelist reisimist. Iga Slovakkia kodanik on ka Euroopa Liidu kodanik. Pass koos riikliku isikutunnistusega võimaldab vabalt liikuda ja elada Euroopa Liidu ja Euroopa majanduspiirkonna riikides. Igal Slovakkia kodanikul on õigus omada kahte sama liiki passi, kui ta seda soovib. Teine pass kehtib 5 aastat (tavalise 10 aasta asemel), samas kui tasu jääb samaks. Slovakkia passid väljastab politsei.
Sloveenia pass

Sloveenia kodaniku pass on dokument, mis väljastatakse Sloveenia kodanikele rahvusvahelise reisimise hõlbustamiseks. Iga Sloveenia kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides. Sloveenia isikutunnistus kehtib ka reisimiseks teistesse endistesse Jugoslaavia vabariikidesse: Horvaatiasse, Bosnia ja Hertsegoviinasse, Makedooniasse, Montenegrosse, Serbiasse.
Šveitsi pass

Šveitsi kodaniku pass on Šveitsi kodanikele väljastatav pass rahvusvahelise reisimise hõlbustamiseks. Euroopas reisimiseks (väheste eranditega) võivad Šveitsi kodanikud kasutada isikutunnistust. Alates 1. märtsist 2010 ja vastavalt Schengeni viisaruumi lepingule on Šveitsi passid biomeetrilised. See on vajalik viisavabaks reisimiseks Ameerika Ühendriikidesse.
Ecuadori pass

Ecuadori kodaniku pass on dokument, mis väljastatakse Ecuadori kodanikele rahvusvahelise reisimise eesmärgil. Selle annab Andide Rahvaste Ühendus ja see on Andide passi tüüp. Ecuadori passi väljastatakse tavaliselt 6 aastaks ja selle eelis on mitme Lõuna-Ameerika ja Kesk-Ameerika riigi, samuti Venemaa ja Hiina „viisavaba” staatus.
Ibrahima Kassory Fofana

Ibrahima Kassory Fofana (sündinud 15. aprillil 1954) on Guinea poliitik. Ta on Guinea peaminister alates 24. maist 2018. Kuulub erakonda Guinea Kõigile (Guinée Pour Tous). Aastatel 1997–2000 oli ta Guinea rahandus- ja majandusminister. Vastuolude tõttu president Lansana Contéga lahkus ta riigist ning sai asüüli Ameerika Ühendriikides, kus ta õppis American Universitys Washingtonis. 2010. aastal osales ta Guinea presidendivalimistel, kuid sai vaid 0,66% häältest. President Alpha Condé määras peaministriks 24. mail 2018. http://www.rfi.fr/afrique/20180521-guinee-ibrahima-kassory-fofana-nomme-premier-ministre
Grybów

Grybów on linn Poolas Väike-Poola vojevoodkonnas Nowy Sączi maakonnas, Grybówi valla halduskeskus. Grybów asub Nowy Sączist umbes 18 km idas. Grybów sai linnaõigused 1340. aastal. 16. sajandil oli Grybów arenenud kaubanduskeskus. 17. sajandil algas linna tähtsuse langus. 1621. aastal rüüstasid linna Rootsi väed. Esimese Poola jagamise tulemusel läks Grybów 1772. aastal Habsburgide Austria keisririigi võimu alla. Wszystko o Grybowie grybow.pl
Udeva soo

Udeva soo on soo Järva maakonnas Järva vallas Udeva küla lähedal. Udeva soo piirneb põhjas Vao sooga. KNAB (vaadatud 11.05.2019)
Koduküla

"Koduküla" on 1969. aasta Eesti dokumentaalfilm. Filmi režissöörid on Peeter Tooming ja Peep Puks. Filmi tootis Tallinnfilm. Film räägib Eesti külaelust ja selle hääbumisest. Koduküla Eesti filmi andmebaasis (vaadatud 09.05.2019) Koduküla Eesti filmi andmebaasis
Eesti Õde

Eesti Õde on Eesti Õdede Liidu ajakiri, mis ilmub alates 1996. aastast. See on õendusalane ajakiri, milles käsitletakse õenduse arengut kõigis tema valdkondades, arutletakse eriõdede, õdede, ämmaemandate, hooldajate ja laborantide igapäevatöös esilekerkivate probleemide üle ning käsitletakse õendusteaduse arengu seisukohalt olulisi küsimusi. Ajakirja Eesti Õde on toimetanud: 1996–1999 – Ilme Aro 1999–2000 – Tatjana Oolo 2001– Mait Lepik 2002–2003 – Anu Ruusmann 2004–2005 kevad – Tiina Tõemets 2005–2019 – Tatjana Oolo 2020– … – PR Partner (Jaanika Palm, Karoli Noor, Ilona Leib, Marin Soomets) Aastatel 1996–2012 ilmus ajakiri kolm kuni viis korda aastas, 2013.–2017. aastal ilmus ajakiri kaks korda aastas. Alates 2018. aastast ilmub ajakiri Eesti Õde neli korda aastas. Eesti Õe eelkäija oli infoleht Õe Sõna, mis ilmus 1991–1995. Ajaleht valgustas õdede, velskrite, ämmaemandate, laborantide tööalaseid muresid ja rõõme. Lehe nimepanijaks oli Pärnu õde Margit Seppik. Lehe toimetajaks oli õde Malle Laursoo. Sammud käänulisel teel. Eesti õenduse arengust 21. sajandini. Tartu. 2008. Lk 75–76. ISBN 978-9949-15-994-9. "Ajakiri Eesti Õde". Eesti Õdede Liit. Vaadatud 14. detsembril 2023. Eesti Õde E-kataloogis ESTER (vaadatud 09.05.2019) Õe Sõna E-kataloogis ESTER (vaadatud 09.05.2019) Ajakirjast Eesti Õdede Liidu kodulehel Eesti Õde E-kataloogis ESTER
Eesti ulukid

"Eesti ulukid" on aastast 1982 ilmuv jahindusväljaanne, mis keskendub ulukitele. Väljaannet annab välja Eesti Terioloogia Selts. Väljaanne ilmub ebaregulaarselt. 1988 ilmus viies köide ja 1998 kuues köide. Alates seitsmendast köitest ilmuvad väljaanded eripealkirjadega. Eesti ulukid E-kataloogis ESTER (vaadatud 09.05.2019) Eesti ulukid E-kataloogis ESTER
Heuningvlei

Heuningvlei on asula Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas. Lõuna-Aafrika Vabariigi 2011. aasta rahvaloenduse andmetel oli Heuningvlei elanikest mustanahalisi aafriklasi 98,83%, India või Aasia päritolu inimesi 0,60%, värvilisi 0,26%, valgeid 0,19% ja teisi 0,08%. Tsvana keelt pidas emakeeleks 92,77% inimesi, ndebele keelt 2,33%, inglise keelt 1,58%, suulu keelt 0,94% ja afrikaani keelt 0,49%. https://census2011.adrianfrith.com/place/360001